Lav et referat af nedenstående tekst:

Tekst:
Jagten på en ny direktør for Vendsyssel Teater er nu for alvor gået ind. Siden teatret i midten af december annoncerede at nuværende direktør Lars Sennels ikke ønskede at forlænge sin åremålskontrakt, der udløber ved udgangen af 2023, har interesserede ventet spændt på et egentligt jobopslag på det sjældent udbudte job - og nu er det her så. Som ny direktør for Vendsyssel Teater, bliver du personaleleder for cirka 20 ansatte og får samtidig det fulde ansvar for at lede teatret i en "spændende retning med fokus på både de store klassikere og ny dramatik med lokalt udgangspunkt." Som ny direktør skal du - naturligvis - være både passioneret og engageret, brænde for scenekunst og have relevant ledelseserfaring. Det er med andre ord en af de sjældent tilgængelige profiler, der ønskes hentet til Hjørring. Processen bliver speedet op Selvom nuværende direktør Lars Sennels' kontrakt først udløber ved udgangen af året, ønsker Vendsyssel Teater at få den nye direktør ansat "så hurtigt som muligt" - og ansøgningsfristen på jobopslaget, der kom ud i fredags, er allerede 28. februar. Lars Sennels er nemlig - kort tid efter at han annoncerede sin afgang - blevet ramt af cancer, og er i øjeblikket i kemobehandling. - Der var egentlig lagt op til en proces, hvor Lars kunne overdrage teatret over længere tid, men nu er han så desværre blevet sygemeldt, så vi speeder processen op, fortæller bestyrelsesformand Henrik Jørgensen. - Lars får tilknytning til teatret i hele sin kontraktperiode, men på grund af sygdommen, bliver det kun i det omfang, der er behov for det, og hvis sygdommen tillader det, fortæller bestyrelsesformanden. Skal have rolle i lokalsamfundet Selvom det er en profil, med specifikke kompetencer, man er på jagt efter, leder bestyrelsesformanden ikke efter en person med en særlig baggrund. - Man kan jo i og for sig være fuldstændig autodidakt, men det er klart, at den person, vi leder efter, ikke er dem, der er flest af, fortæller Henrik Jørgensen. - Det er næsten vigtigere, at personen er klar til at bosætte sig i kommunen og involvere sig i lokalsamfundet. I en by som Hjørring bliver man en markant profil, der udadtil skal sørge for at gøre opmærksom på, hvad Vendsyssel Teater er. TV: Lars Sennels deltog i 2015 i serien Spidserne, hvor han gav seerne et indblik i sit liv som direktør på - det gamle - Vendsyssel Teater:

Referat:
Den nuværende direktør er blevet ramt af sygdom og bestyrelses har derfor været nødt til at speede processen op.